**Podaci vezani uz oglas za prijam u službu u Jedinstveni upravni odjel na određeno vrijeme na**

**radno mjesto:**

**Viši stručni suradnik za održavanje objekata javne i društvene namjene, zaštitu okoliša i gospodarenje otpadom, poslove zaštite na radu i zaštite od požara – 1 izvršitelj**

Oglas je objavljen na internetskoj stranci Hrvatskog zavoda za zapošljavanje od 24. svibnja 2023. godine

Opis poslova:

1. upravlja objektima (objekti javne i društvene namjene) u vlasništvu Općine, obavlja stručne poslove povezane s planiranjem i organizacijom tekućeg i izvanrednog održavanja te vrši financijski nadzor izvedenih radova, izrađuje troškovnike za izvođenje radova i usluga na održavanju objekata te prati i kontrolira režijske troškove (troškovi energije, troškovi komunalnih usluga i sl.), vodi police osiguranja i prijavljuje štete na osiguranim objektima u vlasništvu Općine, brine o naplati odštetnih zahtjeva za nastale štete i vodi evidenciju šteta,
2. obavlja stručne poslove planiranja i provođenja investicijskog održavanja objekata javne i društvene namjene u vlasništvu Općine te vrši financijski nadzor izvedenih radova, izrađuje troškovnike za izvođenje radova i usluga, organizira i vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova za koje nije potrebno ishođenje građevne dozvole,
3. obavlja stručne poslove u vezi s izradom, praćenjem izrade, te donošenjem dokumenata iz područja zaštite okoliša i gospodarenja otpadom te vodi njihovu evidenciju; planira, organizira i provodi proslove i sustave iz područja zaštite okoliša i gospodarenja otpadom,
4. vodi i organizira sve poslove u vezi s izradom, praćenjem izrade, te donošenjem dokumenata iz područja zaštite okoliša i gospodarenja otpadom te vodi njihovu evidenciju, planira, organizira i provodi poslove i sustave iz područja zaštite okoliša i gospodarenja otpadom ,
5. obavlja stručne poslove vezano za primjenu propisa o zaštiti na radu, a za potrebe općine
6. obavlja stručne poslove vezano za primjenu propisa o zaštiti od požara, a za potrebe općine
7. vrši izmjeru, očevide na terenu, utvrđuje stvarno stanje u prostoru, verifikaciju i unos podataka o prostoru (poslovnih, javnih i društvenih objekata, zemljišta za obavljanje poslovne i slične djelatnosti, neizgrađenog građevinskog zemljišta i sličnih podataka) u bazu podataka, vrši očevid na terenu te utvrđuje stvarno stanje u prostoru, a za potrebe ugovaranja zakupa, odnosno uvjeta korištenja,
8. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata, vodi evidenciju kapitalnih i drugih projekata i aktivnosti čiju realizaciju prati, predlaže i prati dinamiku realizacije istih
9. obavlja poslove vezano uz stvaranje ugovornih obveza za odsjek te obavlja poslove vezane uz javnu nabavu na koju se ne primjenjuje Zakon o javnoj nabavi,
10. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti
11. izvršava naloge pročelnika i voditelja odsjeka koji se odnose na službu

**Osnovna bruto plaća: 1.733,92 EUR**

Provjera znanja i sposobnosti obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz natječaja biti će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada biti će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, gradnje i prostornog uređenja te područja zaštite okoliša, gospodarenja otpadom, zaštite na radu i zaštite od požara.

**Pravni i drugi izvori provjere znanja:**

* Zakon o gradnji (Narodne novine br. 153/13, 20/17, 39/19, 125/19)
* Zakon o prostornom uređenju (Narodne novine br. 153/13, 65/17, 114/18, 39/19, 98/19)
* Zakon o komunalnom gospodarstvu (Narodne novine br. 68/18, 110/18, 32/20)
* Zakon o općem upravnom postupku (Narodne novine br. 47/09, 110/21)
* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19)
* Uredba o uredskom poslovanju (Narodne novine br. 75/21
* Zakon o zaštiti na radu (Narodne novine br. 71/14, 118/14, 154/14 , 94/18, 96/18)
* Zakon o zaštiti od požara (Narodne novine br. 92/10, 114/22)
* Zakon o zaštiti okoliša (Narodne novine br. 80/13, 153/13, 78/15, 12/18, 118/18)
* Zakon o zaštiti zraka (NN 127/19, 57/22)
* Zakon o gospodarenju otpadom (Narodne novine br. 84/21)
* Pravilnik o provedbi postupka jednostavne nabave (Službene novine Općine Viškovo br. 4/17)
* Odluka o komunalnom redu (Službene novine Općine Viškovo br. 14/19, 4/22)
* Odluka o načinu pružanja javne usluge sakupljanja komunalnog otpada na području Općine Viškovo (Službene novine Općine Viškovo br. 2/22, 18/22)
* Odluka o komunalnim djelatnostima (Službene novine Općine Viškovo br. 20/18)
* Zakon o zakupu i kupoprodaji poslovnog prostora (Narodne novine br. 125/11, 64/15, 112/18)
* Pravilnik o jednostavnim i drugim građevinama i radovima (Narodne novine br. 112/17, 34/18, 36/19, 98/19, 31/20)
* Pravilnik o održavanju građevina (Narodne novine br. 122/814, 98/19)